A Bizottság 879/95/EK rendelete
(1995. április 21.)
a juh- és kecskehús magánraktározási támogatására vonatkozó különleges feltételekről szóló 3447/90/EGK bizottsági rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb Ausztria, Finnország és Svédország csatlakozási okmányával módosított, a juh- és kecskehús piacának közös szervezéséről szóló, 1989. szeptember 25-i 3013/89/EGK tanácsi rendeletre [1] és különösen annak 7. cikke (5) bekezdésére,
mivel a legutóbb az 1258/91/EGK rendelettel [2] módosított, a juhhús és kecskehús magánraktározási támogatására vonatkozó különleges feltételekről szóló, 1990. november 28-i 3447/90/EGK bizottsági rendelet [3] előírja, hogy a magánraktározási támogatásra vonatkozó kérelmeket az egyes tagállamok intervenciós ügynökségéhez kell benyújtani; mivel Ausztria, Finnország és Svédország csatlakozásával ezen új tagállamok intervenciós ügynökségeit is fel kell tüntetni e rendelet mellékletében, illetve ezzel alkalom nyílik a többi intervenciós ügynökség címének módosítására is;
mivel az e rendeletben előírt intézkedések összhangban vannak a Juh- és Kecskehúspiaci Irányítóbizottság véleményével,
ELFOGADTA EZT A RENDELETET:
1. cikk
A 3447/90/EGK rendelet melléklete helyébe e rendelet melléklete lép.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1995. április 21-én.